**ESE**

Tema: Krimet naziste ndaj shqiptarëve

Fiona Kastrioti Turgut Ozal Tirane

Historia e popullit shqiptar ka datuar që në lashtësi. Mes lavdive dhe territoreve me pozitën më të favorshme gjeografike në të gjithe Ballkanin që të parët tanë kanë shijuar nuk kanë munguar as luftërat dhe tmerret që arrijmë t'i shohim të pasqyruar edhe në sytë e gjyshërve tanë sot e kësaj dite. Por, të jetosh në këto rrethana si e tashmja dhe realja, dhe të dëgjosh për të janë dy anë komplet të kundërta të monedhës. Megjithatë ajo çfarë na takon të bëjmë për të gjithë paraardhësve tanë është të kthejmë kokën pas dhe të bëhemi empatik ndaj vuajtjeve të tyre. Ndër tmerreve më të mëdha që ka parë popullsia shqiptare është edhe ajo e mbylljes në kampet e përqëndrimit të nazistëve gjermanë. Një ngjarje mizore që la traumë në të gjithë shqiptarët që patën fatin e hidhur të ishin pjesë të kampit të Mat'hausen. E gjitha nisi me ardhjen e gjermanisë naziste në territoret shqiptare pas kapitullimit te Italisë fashiste. Udhëtimi fillestar deri në Mat'hausen ishte fillimi i shumë torturave që i përndoqën shqiptarët e kapur nga gjermanët nazistë. Shumë nuk arritën të mbaheshin pas shpresës dhe dëshirës për të jetuar dhe dhanë jetë në vetmi të brendshme edhe pse rreth e rrotull kishte mjaft njerëz në trenin për në kamp që prisnin momentin e tyre për të vdekur. Uria i gërreu për një kohë të gjate deri sa u gjendën përballë kampit tmerrndjellës të Mat'hausenit. Mes shumë krimesh që u kryen ndaj shqiptaëve të burgosur në këtë kamp, ndër të cilat vrasje dhe tortura të pashtershme, ndër më të tmerrshmet kanë qene edhe ato të shqiptarëve që u detyruan të digjnin shokët e tij disa të gjallë e disa te vdekur ne krematoriume. Ndër të paktët që arritën t'i shpëtonin kësaj mizorie kanë treguar për eksperiencat e tyre. Vallë sa e vështirë do ketë qenë për ta të mbyllnin sytë çdo natë duke patur në mendje birtma dhimbje dhe grimca kujtimesh mbytëse e megjithatë mënyra e vetme për të ruajtur historinë dhe për ta sjellë atë deri tek ne kanë qenë kujtimet. Mes gjithë vdekjeve që u duhet të përjetonin, të burgosurve u duhej të jetonin edhe mes kushteve të këqija të burgut, me mungesën e dritave, ujit e më e rëndësishmja ushqimit duke luftuar çdo ditë me vdekjen. Të burgosurit ndanin të njëjtat uniforma, të njëjtin fat, të njëjtën jetesë, e vetmja gjë që i bënin të dallonin ishte numri i qepur në uniformë. Vallë si do të rridhte jeta e tyre nëse fati nuk do t'i kishte hedhur në duart e gjermanëve? Si do te kishte rrjedhur jeta nëse ata nuk do të gjendeshin në vendin e gabuar në momentet e gabuara? A do të kishin një jetë normale, larg torturave çnjerëzore të nazistëve kundrejt njerëzve të denjë dhe të drejtë që i bashkonte i njëjti "faj" , të qenurit Shqiptarë në një periudhë ku Shqipëria po gllabërohej nga kthetrat e armikut? Ky kujtim sjell jo vetëm nderim për ata që nuk janë më, po dhe një thirrje për të mos e përsëritur historinë. Është një reflektim mbi pasojat e luftës edhe nevojën për paqe në një botë të trazuar nga konfliktet. Në pllakën përkujtimore janë ruajtur emra të tyre. Emra që trondisin zemrën dhe që pas tyre fshehin histori. Emra që ishin harruar e zvendësuar me numra. Në pllakë janë ruajtur emra që mbartim kuptim, emra që tashmë shtrihen në pllakën e ftohtë për të mos lënë shpirtin e tyre të vdesë.